open-index/open-wikipedia-markdown huggingface dataset:
Villa d’Este

**Villa d'Este** er en villa i Tivoli i nærheten av Roma. Villaen og dens have er på UNESCOs liste over verdensarven.

Kardinal Ippolito II d'Este kom 9. september 1550 til Tivoli som byens guvernør. Den offisielle boligen som ble stilt til disposisjon passet ham ikke, og han bestemte seg derfor for å bygge en villa. Over de neste 10 årene anskaffet han arealet, og fikk anlagt villaen med haven i bakken nedenfor villaen. Designen er tradisjonelt tilskrevet Pirro Ligorio som drev arkeologiske utgravninger av Villa Adriana like i nærheten.

## Haven
Haven er anlagt med terrasser i skråningen nedenfor villaen, og utnytter fallet til fontener. For å skaffe vann ble det laget en viadukt fra Monte Sant'Angelo, samt en tunnel fra elven Anio. Vannet brukes i et stort antall fontener. Midt i haven er det en statue av Herkules. 

Herkules var en av gudene som hadde beskyttet Tivoli, og var ifølge historikere fra det 16. århundre blant forfedrene til familien Este. 

Men det er bruken av vann i alle fontenene som gir haven sitt særpreg, og som trekker store mengder besøkende den dag idag.

## Villaen
Det fantes et kloster på stedet da den nye villaen ble anlagt. Deler av klosteret er inkorporert i det nye bygget.

Rommene er rikt dekorert. Viktige kunstnere i sen romersk manierisme deltok. Det gjelder Livio Agresti, Federico Zuccari, Durante Alberti, Girolamo Muziano, Cesare Nebbia og Antonio Tempesta. Dette arbeidet var nesten ferdig da kardinalen døde i 1572. Senere har også Gian Lorenzo Bernini bidratt til utsmykkingen av haven.

## Eksterne lenker
* 
* Tivoli – Villa d'EsteIllustrated information and description of Villa d'Este (engelsk)
* UNESCOs evalueringsrapport (pdf) (engelsk og fransk)
York County (Maine)

**York County** er et fylke i den amerikanske delstaten Maine. Det ligger i det sørvestlige hjørnet av staten og det grenser mot Oxford County i nord, Cumberland County i nordøst og mot delstataten New Hampshire i vest.

York Countys totale areal er  km² hvorav 726 km² er vann. I 2000 hadde fylket  innbyggere og er det nest mest folkrike balnt Maines seksten fylker. Administrasjonssenteret ligger i byen Alfred. 

Fylket ble grunnlagt i 1636 som Yorkshire County, Massachusetts av land fra den sørlige delen av District of Maine.

## Byer
*Acton
*Alfred
*Arundel
*Berwick
*Biddeford
*Buxton
*Cape Neddick
*Cornish
*Dayton
*Eliot
*Hollis
*Kennebunk
*Kennebunkport
*Kittery Point
*Kittery
*Lake Arrowhead
*Lebanon
*Limerick
*Limington
*Lyman
*Newfield
*North Berwick
*Ogunquit
*Old Orchard Beach
*Parsonsfield
*Saco
*Sanford
*Shapleigh
*South Berwick
*South Eliot
*South Sanford
*Springvale
*Waterboro
*Wells
*West Kennebunk
*York Harbor
*York
## Eksterne lenker
*
Norild Records

**Norild Records** (etablert 1978 på Sjøholt) er et norsk forlag, importør og distributør av musikk og musikkinstrument.  Det ble etablert av  Kjell og Reidar Opsal.  Selskapet driver i hovedsak med trekkspill- og torader-musikk.  De arrangerer også Belgiaden i Geiranger i august hvert år, og er aktiv i 
verdens største trekkspillfestival i svenske Ransäter.

## Referanser
Lincoln County (Maine)

**Lincoln County** er et fylke i den amerikanske delstaten Maine. Det ligger i de sørrlige delene av staten og det grenser mot Kennebec County i nord, Waldo County i nordøst, Knox County i øst, Sagadahoc County i vest og mot Atlanterhavet i sør.

Lincoln Countys totale areal er  km² hvorav 631 km² er vann. I 2000 hadde fylket  innbyggere og administrasjonssenteret ligger i byen Wiscasset. 

Fylket ble grunnlagt i 1760 av land fra York County.

## Byer

* Alna
* Boothbay Harbor
* Boothbay
* Bremen
* Bristol
* Damariscotta
* Damariscotta-Newcastle
* Dresden
* Edgecomb
* Hibberts
* Jefferson
* Monhegan
* Newcastle
* Nobleboro
* Somerville
* South Bristol
* Southport
* Waldoboro
* Westport
* Whitefield
* Wiscasset

## Eksterne lenker
* 
* Maine Genealogy: Lincoln County, Maine
* Lincoln County Television, en offentlig TV-stasjon som er knyttet til undervisning og myndigheter for 10 samfunn (town) i Lincoln County
* Wiscasset Newspaper, serving the Lincoln County Seat and its Route 1 neighbors siden 1970
* Boothbay Register, serving Boothbay, Boothbay Harbor, Edgecomb and Southport siden 1876
Parker Posey

**Parker Christian Posey** (født 1968) er en amerikansk skuespillerinne som har medvirket i mer enn 60 filmer og TV-serier.

## Liv og virke
### Bakgrunn
Posey ble født i Baltimore i Maryland, men vokste opp i sørstatene Mississippi og Louisiana sammen med tvillingbroren Chris. Faren Christopher var bilforhandler og moren Lynda jobbet som kokk. Begge var fra delstaten Mississippi. Hun fikk navnet sitt etter den tidligere modellen og skuespilleren Suzy Parker, som faren var en stor fan av.

### Filmkarriere
Posey gikk på State University of New York i Purchase hvor hun delte rom med de senere skuespillerne Sherry Stringfield og Orlagh Cassidy. Hun tok skuespillerklasser og fikk sin første føling med yrket da hun fikk rollen som Tess Shelby i såpeoperaen *As the World Turns*. Hennes første betydelige rolle i film var *[[Dazed and Confused]]* (1993), en kultklassiker med skuespillere som Ben Affleck, Matthew McConaughey, og Jason London.

I løpet av siste halvdel av 1990-tallet opptrådte Posey i en rekke uavhengige filmer og ble karakterisert som «dronning av indiefilmer» av magasinet Time, som siterte 32 uavhengige filmer til hennes navn, inkludert *Personal Velocity*, *Clockwatchers*, *Party Girl*, og *The House of Yes*, sistnevnte hvor hun fikk særlig god kritikk for hennes portrett av en kvinne med stormannsgalskap som var forelsket i sin egen bror. 

Hun var del av en skuespillergruppe som ofte opptrådte i regissør Christopher Guests filmer, inkludert i fire av hans liksom-dokumenterer: *Waiting for Guffman* i 1996, *Best in Show* i 2000, *A Mighty Wind* i 2003, og *For Your Consideration* i 2006. Posey er også en favorittskuespiller for regissør Hal Hartley og hun spilte i *Henry Fool* (1998), to av hans kortfilmer, *Opera No. 1* (1994; sammen med Adrienne Shelley, en annen som hyppig blir benyttet av Hartley), *Sisters of Mercy* (2004), og hans nyeste film, *Fay Grim* (2006). Posey hadde også en betydelig rolle som bestekompisen til Adam i filmen *Adam and Steve* (2005).

Selv om Posey er best kjent for arbeid i uavhengige filmer har hun også hatt mindre roller i flere storfilmer, blant annet *[[Scream 3]]* (2000), *[[Du har m@il]]* (1998), *[[Josie and the Pussycats]]* (2001), *[[Laws of Attraction]]* (2004), og ** (2004). Hun hadde også en rolle i *[[Superman Returns]]*, hvor hun spilte Kitty Kowalski, Lex Luthors susete medhjelper.

Parker Posey ble vurdert for rollen som Rachel Green i TV-serien *[[Venner for livet]]* (som isteden gikk til Jennifer Aniston), som Kimmy i *My Best Friend's Wedding* (som isteden gikk til Cameron Diaz), og som Althea i *[[The People vs. Larry Flynt]]* (som isteden gikk til Courtney Love).

## Filmografi

## Referanser


## Eksterne lenker
* 
*
Tromsøpalmen

**Tromsøpalmen** kan vise til:

* Tromsøpalmen (skolerevy), en skolerevy i Tromsø
* Tromsøpalme, en plante
.fi

**.fi** er Finlands nasjonale toppnivådomene (ccTLD) for Internett. Det drives av FICORA *(Viestintävirasto/Kommunikationsverket)*.

4. desember 1986 ble søknad om å registrere toppnivådomene for Finland sendt av den finske Unix Users Group fra Tammerfors. Søknaden ble godkjent og administratsjonen av toppnivådomenet .fi ble tildelt Tammerfors tekniske universitet. Senere ble administrasjonen overført, først til FICIX og senere til FICORA.

Tidlige ble .fi domenet regulert meget strengt av FICORA. Domenenavn ble bare tildelt til selskapsnavn eller varemerker eid av selskaper. Denne politikken førte til at finske selskaper registrerte sine domenenavn under andre toppnivådomener.  Politikken ble endret 1. september 2003.

.fi var en gang best kjent blant ikke-finske internettbrukere som TLD-en til Penet remailer (anon.penet.fi), en privat drevet server som tillot brukere å sende e-mail og Usenet-meldinger anonymt tidlig på 1990-tallet.

Fra 1, september 2005 kan .fi-domener inneholde skandinaviske bokstaver (ä, å, ö), men de anbefales ikke brukt i ens primære domene. Fra 1. mars 2006 har også privatpersoner kunnet registrere domener. Visse restriksjoner gjelder fremdeles, selskapsnavn og varemerker kan bare registreres av selskapene det gjelder.

*Se også:* .ax, toppnivådomenet for Åland.

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .fi whois informasjon 
* FICORA.fi
* Ficora domener
* .fi Registreringssøknad
* Krav til .fi-domeneregistrering
Nidstang

En **nidstang** er en stang med et avkappet hode på toppen, som regel et hestehode, som i norrøn tid ble reist for å håne fiender og for ved magisk kraft å nedkalle ulykke og uhell over dem. Stangen skulle være av hassel og skulle peke mot nidingene man ønsket ulykke over. Navnene deres ble også risset inn i stangen. Å reise en nidstang ble også kalt å *reise trenid*.

## Eksempler
* Et kjent eksempel på  bruk av nidstang omtales i Egils saga. Der fortelles det at den islandske høvdingen Egil Skallagrimson (ca. 910-990) reiste en nidstang mot den norske kongen Eirik Blodøks og dronning Gunhild:
:*De gjorde seg da seilklare, og da alt var ferdig, gikk Egil opp på øya. Han tok en hasselstang i hånden og gikk ut på en bergnabb, som vendte inn mot land, tok der et hestehode og satte opp på stangen, og mælte: «Nidstang reiser jeg her,» sa han, «og mot kong Eirik og dronning Gunnhild snur jeg dette nid» – han snudde hestehodet inn mot land; «snur jeg dette nid mot landvettene som dette landet bygger, på det at de alle skal veiville fare, ingen sine hjem finne eller nå, før de har drevet kong Eirik og Gunnhild av landet ut!» :Dermed drev han stangen ned i en fjellrevne og lot den stå der, med hestehodet inn mot land. Han risset runer på stangen, og der stod alle ordene han brukte. Da dette var gjort, gikk Egil ombord. De heiste seil og styrte til havs.*

* Olav Tryggvason skal ha latt hodene til Håkon Jarl og trellen Kark bli satt på nidstang på retterstedet Munkholmen utenfor Trondheim i år 995.
* I 2006 satte Øystein Meier Johannessen, lokalpolitiker og leder av Samfunnspartiet, flere staker med sauehoder opp utenfor møtelokalet til kommunestyret i Hemnes i Nordland som en protest mot det han mente var manglende demokratiforståelse i styret og mot at lokalavisa Rana Blad ifølge ham selv ikke hadde oppfylt sin samfunnsrolle.
* I 2011 gjentok Øystein Meier Johannessen protestmetoden, men da foran Stortinget i protest mot det han mente var snikinnføring av EU med tilhørende skyhøye strømpriser i Norge.
* I juli 2017 gjentok Øystein Meier Johannessen protestmetoden nok en gang med en nidstang på Røst i Lofoten. Denne gang i kraft av leder av Samfunnspartiet, i forbindelse med partiets valgkampåpning, i protest mot partiene som vil åpne Lofoten, Vesterålen og Senja for oljeutvinning.
* Enkelte moderne utøvere av åsatru bruker såkalte virtuelle nidstenger for å kaste ulykke over sine fiender på internett. Slike stenger rettes først og fremst mot rasisters og nynazisters misbruk av norrøn mytologi og symbolikk.

## Se også
* Niding (norrønt *niðingr*), ussel person som har gjort noe vanærende
* Nidingsverk, skammelig, æreløs handling
* Nidvise, vise eller dikt som spotter noen
* Nidskrift, skrift eller tekst som håner noen 
* Nidbilde, bilde som håner og karikerer noen på en vanærende måte

## Referanser
A priori og a posteriori

***A priori*** kommer fra latin, og betyr «fra det tidligere». Innen filosofien epistemologi blir kunnskap delt inn i to områder, *a priori* og a *posteriori*. *A priori* er logiske konklusjoner fra sikre fakta, det vil si den erkjennelsen som er oppnådd gjennom fornuften alene. *A priori* kommer altså før erfaringen. Immanuel Kant beskriver de transcendentale forutsetningene for all empirisk erkjennelse som *a priori*. *A priori* er beskrevet som de fornuftens erkjennelser som gjør empiri mulig. Begreper som tid og rom er *a priori*, fordi det ikke er mulig å gjøre en erfaring uten å anerkjenne disse. Det gir ikke mening å snakke om en begivenhet hvis den ikke har funnet sted i et rom, til en gitt tid.

I motsetning til *a priori* står **a posteriori** (latin: «fra det senere»), som er empirisk erkjennelse. Der *a priori* er noe eviggyldig som nødvendigvis alltid er sant, kan *a posteriori* endre seg med tiden, fordi forutsetningene for erfaringen endrer seg. Matematiske teorem, som Pytagoras’ læresetning, er kunnskaper som inngår *a priori*, og ifølge enkelte filosofier er matematikk det eneste som kan bevises og være «sant».

Matematiske lover er også *a priori*, fordi de er allmenngyldige, og kommer før erfaringen. At 2 + 2 = 4 vet vi er sant, det er ikke en erkjennelse vi først må erfare oss til. Fysiske lover, derimot, er som regel *a posteriori*, ettersom vi ikke kan komme fram til dem ved hjelp av tenkning alene, men må ha empiriske data for å kunne formulere dem.

*A priori* kan innen vitenskapen bety en viten som man mener å ha uavhengig av empiriske undersøkelser. For eksempel utsagnet: «Alle ungkarer er ugifte menn». Det er unødvendig å utføre en spørreundersøkelse av ungkarer for å kontrollere deres sivilstatus. For å bekrefte, eller avkrefte, dette utsagnet må en trekke en konklusjon ut ifra definisjoner, premisser og forutsigelser. På den andre siden er utsagnet: «Alle ungkarer er lykkelige» en *a posteriori*-kunnskap som krever empiriske data, for eksempel i form av spørreundersøkelser, for å bekrefte utsagnet.

## Referanser
B-gjengen (andre betydninger)

**B-gjengen** kan sikte til

*B-gjengen &ndash; en fiktiv kriminell bande fra Disney-tegneseriene
*B-gjengen (Oslo) &ndash; en gjeng i Oslo
*B-gjengen (supporterklubb) er også navnet på supporterklubben til Bryne Fotballklubb
Troon

:*Se også [[Troon (Cornwall)]].*

**Troon** er en by i South Ayrshire i Skottland. Den ligger på vestkysten, omkring 13&nbsp;km nord for Ayr og 5&nbsp;km nordvest for Glasgow Prestwick lufthavn. Den ligger på motsatt side av Firth of Clyde og øya Arran kan bli sett i det fjerne. Troon er en havneby, som betjener både ferger til Larne og fraktskip. Havnen var viktig for byens utvikling. Verftet Ailsa Shipbuilding Company var en viktig bedrift inntil den la ned driften i 2003. Havnen ble reddet av at fiskeflåten fra Ayr flyttet til den ledige plassen verftet etterlot seg i Troon. I henhold til folketellingen i 2011 hadde byen en befolkning på 14 752 innbyggere, beregnet til 14 640 for 2014.

Crosbie Castle og Fullarton-godset ligger nær Troon. Stedet var hjemmet til adelsfamilien Fullarton i flere århundrer. Ruinene av festningen ble til sist benyttet som ishus etter at det nye herskapsboligen Fullarton House ble bygget. Herskapshuset ble siden revet og området rundt benyttet som offentlig park og golfbane.

## Etymologi
Navnet Troon har antagelig en brytonisk eller kanskje piktisk opprinnelse, et stedsnavnet som er beslektet med walisisk *trwyn*, som betyr «nese» eller «kapp», noe som kan henspille på en odde ved byens havn. Da skotsk-gælisk ble det dominerende språket er det mulig at den gæliske formen *An t-Sròn* («nesen») ble benyttet for navnet Troon. Ettersom ordene *sròn* og *trwyn* er beslektet, kan det lett ha blitt tilpasset og adoptert fra det ene språket og til det andre. Dette er tilsvarende det gæliske navnet Stranraer (*An t-Sròn Reamhar*, «den feite nesen»), som ligger lengre sør på kysten. Imidlertid er det ikke sikkert at *An t-Sròn* var det gæliske navnet da bruken av det ikke kan bli sporet lengre tilbake enn til Johnstons *Place-names of Scotland* (1932). Det er mer sannsynlig at det ble stavet på nytt på gælisk, som *An Trùn*. Navnet *An Truthail* ble for øvrig benyttet av gæliske talere på naboøya Arran fram til 1900-tallet.

## Sport
Byen er kjent for sin golfbane, Royal Troon, grunnlagt 1878, som er en av klubbene som er vertskap for Open Golf Championship. Det er også andre aktiviteter som brettseiling og kiteboarding. Byen er representert av fotballklubben Troon FC som spiller på Portland Park som ligger nær byens sentrum i Portland Street.

## Referanser


## Litteratur
* Blair, Anna (1983): *Tales of Ayrshire*. London : Shepeard – Walwyn. ISBN 0-85683-068-2.
* McIntosh, I.M. ([1972] 1969): *Old Troon and District: An Historical Account*, 2. utg.
* McPherson, Ian (2000): *Old Troon*, Stenlake Publishing
* Wylie, Stewart C.; Wilson, James (1991): *Troon in Old Picture Postcards*, Europese Bibliotheek

## Eksterne lenker
* 
*
* About Troon 
* South Ayrshire Council
Gullane

**Gullane** er en liten landsby på østkysten av Skottland, i regionen East Lothian. Den ligger ved den sørlige bredden av Firth of Forth. 

Stedet er mest kjent for golfbanen Muirfield, som er en av klubbene som er vertskap for The Open Championship. Det ligger også flere andre golfklubber der, blant annet Gullane Golf Club med tre 18-hullsbaner. 

Gullane har en prisbelønt strand med store sanddyner. Befolkningen har en overvekt av eldre mennesker, men tilflytting blant annet fra Edinburgh, som ligger omkring 35 km unna og dermed innen pendleravstand, har ført til at nye boligområder har blitt anlagt og at befolkningstallet har vokst. 

## Referanser


## Eksterne lenker
*
Stoa

:*Stoa har flere betydninger. Se [[Stoa (Arendal)]]*

**Stoa** (fra gresk στοά, *stoá*) er en overdekket søylehall som i antikkens greske og romerske byer flankerte agoraen eller den åpne markeds- og samlingsplass for offentlig bruk.

Tidlige stoaer var åpne ved inngangen med søyler, vanligvis av dorisk søyleorden, langs siden av bygningen; de skapte en trygg, omsluttende, beskyttende atmosfære. De var vanligvis en frittliggende portiko, ofte av betydelig utstrekning, vanligvis i nærheten av et offentlig sted for å kunne gå og snakke under ly for sterk sol eller regn.

Spesielt kjennes den malte stoa, *Stoa poikile*, i Athen, hvor Zenon fra Kition i det 3. århundre f.Kr. la fram sin filosofi. Zenons filosofi kalles stoisisme etter stedet.

## Referanser


## Se også
*Portiko

## Eksterne lenker
*
Franklin County (Maine)

**Franklin County** er et fylke i den amerikanske delstaten Maine. Det ligger i de sentrale delene av staten og det grenser mot Somerset County i nordøst, Kennebec County i sørøst, Androscoggin County i sør og mot Oxford County i sørvest. Det har også grense mot Canada i nordvest.

Franklin Countys totale areal er  km² hvorav 120 km² er vann. I 2010 hadde fylket  innbyggere og administrasjonssenteret ligger i byen Farmington. 

Fylket ble grunnlagt i 1838 av land fra fylkene Kennebec, Oxford og Somerset County.

## Byer
*Avon
*Carrabassett Valley
*Carthage
*Chesterville
*Chisholm
*Coplin
*Dallas
*Eustis
*Farmington
*Industry
*Jay
*Kingfield
*Madrid
*New Sharon
*New Vineyard
*Phillips
*Rangeley
*Sandy River
*Strong
*Temple
*Weld
*Wilton

## Referanser


## Eksterne lenker
*
Stadio Olimpico

**Stadio Olimpico**, eller Olympiastadion, er hovedarenaen for idrett i Roma. Byggingen av stadionet startet i 1928, og i 1936 ble det offisielt åpnet.

Arenaen fungerer som hjemmebane for byens to store fotballklubber, A.S. Roma og S.S. Lazio, samt Italias herrelandslag i rugby union. Stadionet benyttes også til friidrettsarrangementer, og ble benyttet både under sommer-OL 1960 og under VM i friidrett 1987. Stadionet ble også brukt da Italia arrangerte fotball-VM i 1990. Finalen i Mesterligaen sesongen 2008/2009 ble spilt på dette stadionet.

## Referanser
Nylon

**Nylon** er en gruppe syntetiske tekstilfibre av polyamider, det vil si fibrer framstilt av olje. Nylon er et billig, lett, glatt og sterkt materiale som tåler fukt og er lett å farge. Det brukes i klær, tau, vesker, børster, gitarstrenger, fiskesnører og andre gjenstander. Det finnes også hydrokarboner i nylon.

## Historie
Nylon ble første gang framstilt 28. februar 1935. Ut fra vekt var det seks ganger sterkere enn stål og i 1939 begynte det amerikanske firmaet DuPont industriell produksjon av stoffet og lanserte damestrømper under varenavnet «nylon». Men alt i 1942 ble stoffet uoppnåelig for vanlige forbrukere, siden nylon under andre verdenskrig ble tatt i bruk som erstatning for silke i fallskjermer. Av og til omtales nylon som «kunstsilke», et utrykk som ellers brukes om viskose.

## Etymologi
Ordet «nylon» var et varemerke på lik linje med det tyske «perlon», men ble etter hvert et generisk begrep for alle kunstfibre. DuPont bruker også betegnelsen om sitt eget polymermateriale til støping av plastgjenstander. På engelsk er *nylons* synonymt med damestrømper. Én teori om opphavet til navnet «nylon» er at det står for «New York – London».

Stoffet var utviklet av Wallace H. Carothers, en ansatt i firmaet DuPont. Trådene fremkom når smeltet plaststoff ble presset gjennom ørsmå hull i en metallskive. For første gang var klesindustrien helt uavhengig av landbruket. Et navneforslag for det nye stoffet var *No-Run* (= rakner ikke). Siden det var skapt av luft, vann og kull nesten som ved trolldom, var et annet navneforslag Duproh (*Dupont Pulls Rabbit Out of Hat*).

## Fremstilling
Fremstillingen av nylonfibre bygger på at en tohodet amin og en tohodet karboksylsyre treffer på hverandre i grensesjiktet mellom to væskefaser. Aminosyre- og karboksylsyregruppene bindes til hverandre direkte, hvilket leder til polymerkjedene.

Man fremstiller nylon ved å presse flytende eller oppløst plast gjennom dyser, og deretter avkjøle det. 
Typisk reaksjonsformel:
:...-R-CO-OH + H_2N-R'-NH_2+ HO-CO-R-... \rightarrow
::\rightarrow 2H_2O + ...-R-CO-NH-R'-NH-CO-R-...

## Se også
* strømpe
* Buntebånd
* Bevernylon
* Perlon

## Referanser
Kennebec County

**Kennebec County** er et fylke i den amerikanske delstaten Maine. Det ligger i de sentrale delene av staten og det grenser mot Somerset County i nord, Waldo County i øst, Sagadahoc County og Lincoln County i sør, Androscoggin County i sørvest og mot Franklin County i nordvest.

Kennebec Countys totale areal er  km² hvorav 217 km² er vann. I 2000 hadde fylket  innbyggere og administrasjonssenteret ligger i byen Augusta som også er hovedstaden i Maine. 

Fylket ble grunnlagt som Kennebec County, Massachusetts i 1799 av land fra Lincoln County.

## Klima

## Byer
*Albion
*Augusta
*Belgrade
*Benton
*Chelsea
*China
*Clinton
*Farmingdale
*Fayette
*Gardiner
*Hallowell
*Litchfield
*Manchester
*Monmouth
*Mount Vernon
*Oakland
*Pittston
*Randolph
*Readfield
*Rome
*Sidney
*Vassalboro
*Vienna
*Waterville
*Wayne
*West Gardiner
*Windsor
*Winslow
*Winthrop

## Referanser

## Eksterne lenker
*
Rygene

**Rygene** (også skrevet **Rykene**) er et tettsted og industristed  i Arendal kommune. Fram til 1992 var det en del av Øyestad kommune.

Tettstedet strekker seg inn i Grimstad kommune og har  innbyggere per 1. januar . Rygene ligger ved Nidelva, nedre del av Arendalsvassdraget. Rygene omfatter også bebyggelse som ligger på sørsiden av elva, i Grimstad kommune.

Navnet kommer fra det gammelnorske «rjúkandi» (*den rykende*) som beskriver Rygenefossen ved flom. Fossen har vært utnyttet i århundrer til bekkekverner, møller og sagbruk. I 2021 ble Norges lengste laksetrapp på 270 meter ferdigstilt, og erstatter tidligere laksetrapp med manuelle slusekammer inne i dammen. Laksetrappen er fylt med store steiner som også gir mindre svømmedyktige fisk mulighet til å svømme forbi dammen.

Der elva er på sitt smaleste finnes det en gammel bro som fra gammel av er omtalt som Strubro. Brua over Nidelva var, ifølge Myrdal, en del av den gamle Kongeveien. Den ble tatt av elva en gang på 1500-tallet. Det var også et vadested over elva nedenfor prestegården i Øyestad. (A.Myrdal: Øyestad og His historie, bind I s. 282-283).

Også Vestlandske hovedvei og E18 har passert Nidelva på Strubro. Ved omkjøring går E18 fortsatt på denne strekningen.

Hjørnesteinsbedriften Rygene - Smith & Thommesen har dominert stedet siden 1883. Fabrikken produserer tremasse som eksporteres. Fabrikken hadde i 2022 20 ansatte. Aust-Agder kraftverk har overtatt rettighetene til vannkraftproduksjon i Rygene kraftverk, og den gamle industribedriften har en fast leveranse av gratis kraft.

Busslinje 102 går fra Rygene - Arendal -Tromøy vest/ Tromøy vest - Arendal - Rygene.

Rygene har dagligvarebutikken Joker med post i butikk.

Rykene har både sin egen barneskole (Rykene Skole) og eget lokalt fotballag Rygene IL.

Øyestad kirke, som er en langkirke fra ca. 1200, ligger på Rygene, like utenfor tettstedet på vei ned mot Helle.


Fil:Arendal-Rykene-fabrikken.JPG|Hjørnestensbedriften Rygene - Smith & Thommesen 
Fil:Arendal Øyestad kirke.JPG|Øyestad kirke 
Fil:Rygenefossen.jpg|Rygenefossen 


## Referanser


## Eksterne lenker
*
Androscoggin County

**Androscoggin County** er et fylke i den amerikanske delstaten Maine. Det ligger i de sørlige delene av staten og det grenser mot Franklin County i nord, Kennebec County i nordøst, Sagadahoc County i sørøst, Cumberland County i sør og mot Oxford County i vest.

Androscoggin Countys totale areal er  km² hvorav 70 km² er vann. Det er Maines nest minste fylke. Fylket hadde  og administrasjonssenteret ligger i byen Auburn. 

Fylket ble grunnlagt i 1854 av land fra fylkene Cumberland, Kennebec, Lincoln og Oxford County. 

## Befolkningsutvikling

## Byer
*Auburn
*Durham
*Greene
*Leeds
*Lewiston
*Lisbon Falls
*Lisbon
*Livermore Falls
*Livermore
*Mechanic Falls
*Minot
*Poland
*Sabattus
*Turner
*Wales

## Referanser


## Eksterne lenker
*
Skoleromaner

**Skoleromaner** er romaner som tar opp spørsmål om skole og pedagogikk. 

## Noen skoleromaner
*''En glad gut'' av Bjørnstjerne Bjørnson fra 1860
*''Gift'' av Alexander Kielland fra 1881
**Efterpå gikk vi hjem* av Andreas Eriksen fra 1936
*''Det forsømte forår'' av Hans Scherfig fra 1940, utgitt på norsk i 1976
*''Jonas'' av Jens Bjørneboe fra 1955
**Ved fergestedet; skjebner om en skole*  av Gerd Brantenberg fra 1985
**Du er en drittsekk, lærer* av Kjell Horn fra 1986
*''Genanse og verdighet'' av Dag Solstad fra 1994
**Sinkeklassen* av Bent Haller fra 2002
**Tommy eller «Det er så jævlig kjedelig, rektor!»* av Kjell Horn fra 2006
**Melding hjem – en lærers bekjennelser* av Eystein Ellingsen fra 2006
Marcia Ball

**Marcia Ball** (født 20. mars 1949 i Orange, Texas) er en amerikansk sanger, pianist og låtskriver. Som sanger har hun en uttrykksform som fanger opp elementer av blues, rhythm 'n blues, soul og cajun. Foruten en kraftfull stemme er hun kjent for sitt pianospill. Her inndrar hun elementer fra zydeco, swamp blues og boogie-woogie.

Ball vokste opp i Vinton, Louisiana, nær grensa til Texas – et musikalsk og kulturelt grenseland som har fostra musikere som Gatemouth Brown, George Jones, Janis Joplin, Clarence Garlow, Cleveland Crochet, Clifton Chenier, Stevie Ray Vaughan, The Fabulous Thunderbirds, Joe Bonsall og Johnny og Edgar Winter. Tidlig på 1970-tallet flytta hun til Austin, Texas, og møtte et musikkliv som har ry for sitt mangfold av stilarter i nyskapende blanding. Hun ble sjøl en kjent skikkelse på Austins musikkscener – først som en del av gruppa «Freda & the Firedogs», seinere som soloartist. Platedebuten kom i 1978 med *Circuit Queen*, som kan plasseres innafor progressiv country.

Utover på 1980-tallet vendte hun seg mer mot Gulf Coast rhythm & blues, og har stort sett holdt fast ved den siden. Hun spilte inn en rekke soloalbum for Rounder Records – *Soulful Dress*, *Hot Tamale Baby*, *Gatorhythms*, *Blue House*, og *Let Me Play with Your Poodle*. Hun har også samarbeidd med Angela Strehli og Lou Ann Barton på plata *Dreams Come True*. I 1997 ga hun sammen med Irma Thomas og Tracy Nelson ut albumet *Sing it!*, som ble nominert til en Grammy for «Best Contemporary Blues Album».

Ball har også gjort seg bemerka som gjesteartist på plata *Deep Water* med cajunlegendene The Hackberry Ramblers. Her kan en høre henne synge på cajunfransk.
 
## Plateutgivelser

** 1972: *Freda and the Firedogs*
** 1978: *Circuit Queen* 
** 1984: *Soulful Dress*
** 1985: *Hot Tamale Baby* 
** 1989: *Gatorhythms* 
** 1990: *Dreams Come True* (med Lou Ann Barton og Angela Strehli)
** 1994: *Blue House* 
** 1997: *Let Me Play With Your Poodle*
** 1998: *Sing It!* (Rounder) (med Tracy Nelson og Irma Thomas)
** 2001: *Presumed Innocent* 
** 2003: *So Many Rivers* 
** 2004: *Live at Waterloo Records* 
** 2005: *Live! Down The Road*
** 2007: *JazzFest Live*
** 2008: *Peace, Love & BBQ* 
** 2011: *Roadside Attractions*
** 2014: *The Tattooed Lady & The Alligator Man* 

## Referanser


## Eksterne lenker
* 
* 
*
Orleans County

**Orleans County** er navnet på to fylker i USA:

*Orleans County (New York)
*Orleans County (Vermont)
I Louisiana heter det Parish istedenfor County:  
*Orleans Parish, Louisiana
Paul Samson

**Paul Sampson** (født 4. juni 1953, død 9. august 2002) var en talentfull britisk gitarist, og grunnlegger av heavy metal-bandet Samson, som var nært knyttet opp mot «the New Wave of British Heavy Metal». Etter at han døde av kreft i august 2002 kan man egentlig oppsummere med at en rekke feilvalg førte til at han aldri oppnådde mer enn kultstatus i musikkmiljøet.

## Se også

* Samson

## Referanser


## Eksterne lenker

* 
* Paul Sampson hos All Music Guide
Johan Herman Lie Vogt

**Johan Herman Lie Vogt** (1858–1932) var en norsk professor, geolog og petrograf. 

## Liv og virke
Vogt var cand.min. fra 1880, og ble som ung ansatt som professor ved Universitetet i Oslo, en stilling han hadde 1886-1912. Da NTH ble etablert i 1910 ble Vogt høgskolens første professor i geologi, og hadde stillingen 1912-28, hvoretter han ble etterfulgt av sin sønn Thorolf Vogt. Vogt brukte systematisk den fysikalske kjemiens metoder for å løse petrografiske problemer, en banebrytende perspektiv som fikk stor betydning for både petrografi og malmgeologi. 

Vogt tilhørte en generasjon som la vekt på praktisk tverrfaglighet og nasjonaløkonomisk nyttevirkning av forskningen, og hans yrkesrolle vekslet mellom professor, kartlegger og rådgivende ingeniør eller konsulent. Han samarbeidet tett med sin kollega W.C. Brøgger, og deres virksomhet blir av Anne Kristine Børresen karakterisert slik:
«Rapportene var ikke bare holdt i et nøkternt vitenskapelig språk; professorenes politiske industribyggingsprosjekter skinte mang en gang tydelig igjennom: én ting var at en ny bergverks- eller steinindustri ville skape nye arbeidsplasser – det var gjennomgangstonen i nesten alle de positive rapportene. Men det nasjonale argumentet var minst like viktig. Vogt og Brøgger understreket i sine pamfletter svært ofte betydningen av at nye norske selskap skulle utnytte de naturressursene som landet var best forsynt med – stein – og ikke la utenlandske eiere få kloa i norske steinbrudd.»

Som en kuriositet kan nevnes at Vogt var kjent blant barne og voksne som skaperen av professor Tanke. Dette var en tegneserie om en distré professor som foretar seg underlige ting i møte med dagliglivets praktiske problemer.

Mellom 1893 og 1897 satt han i hovedstyret for partiet Centrum.

## Familie
Foreldrene var Olaus Fredrik Sand Vogt (1829–1893) og Mathilde Eliza («Elise») Lie (1835–1893). Psykiateren Ragnar Vogt var en yngre bror. Han var far til Fredrik Vogt og Johan Vogt, og svigerfar til Martin Linge. Matematikeren Sophus Lie var bror av moren.
* Etterkommere etter Johan Herman Lie Vogt og Martha Johanne Abigael Kinck (1861–1908)
** Thorolf Vogt, professor
** Fredrik Vogt, professor, embetsmann
** Margit Vogt (1897-1975), gift med Martin Linge, deretter med Odd Havrevold
*** Kari Gunhild Abigael Vogt Linge, gift med Borger Haavardsholm (1919–2007)
**** Espen Haavardsholm, forfatter
*** Jan Herman Linge, båtkonstruktør 
** Jørgen Vogt, journalist
** Johan Vogt, samfunnsøkonom

## Utmerkelser
Vogt ble tildelt Wollastonmedaljen i 1932.

## Referanser


## Litteratur
* Anne Kristine Børresen *Bergtatt: Johan H.L. Vogt – professor, rådgiver og familiemann* 2011 ISBN 978-82-51928281

## Eksterne lenker
*Johan Herman Lie Vogts private arkiv finnes ved NTNU Universitetsbiblioteket 
*Thorolf Vogts private arkiv finnes ved NTNU Universitetsbiblioteket
Samson

**Samson** kan referere til:
* Samson, en amerikansk stumfilm fra 1915.
* Samson (band), et britisk tungmetall-bandet grunnlagt i 1977
* «Samson» (gassballong)
* Samson (kjøretøy), et britisk pansret kjøretøy
* Samson (person), en bibelsk dommer med syv fletter
* Samson er aliaset eller «kamp-navnet» til den kvinnelige bokseren, Siriporn Thaweesuk,som har en verdensmester-tittel i tradisjonell boksing.
* Samson av Worcester, engelsk biskop
* Baker Samson, et bakeri i Oslo
Washington County (Vermont)

**Washington County** er et fylke i den amerikanske delstaten Vermont. Det ligger i de sentrale delene av staten og det grenser mot Lamoille County i nord, Caledonia County i nordøst, Orange County i sørøst, Addison County i sørvest og mot Chittenden County i nordvest.

Washington Countys totale areal er 1&nbsp;801 km² hvorav 16 km² er vann. I 2010 hadde fylket  innbyggere, og administrasjonssenteret ligger i byen Montpelier. Fylket har fått sitt navn etter USAs første president George Washington. 

## Referanser
Edgar Norman

**Edgar Norman Christensen** (født 13. april 1905 i Minneapolis i USA, død 13. juli 1977) var en norsk olympisk bokser og sønn av bokseren Conrad Christensen. Han vant gull i mellomvekt i NM 1924, 1925, 1926 og i 1927.

Han deltok under sommer-OL for Norge i 1924 i Paris og ble slått ut i andre runde. Han vant gull i mellomvekt under Europamesterskapet for amatører i Berlin i 1927 etter å ha slått ut en fransk, en ungarsk og en tysk bokser. Dette året vant han dessuten lett tungvekt under landskampen mot Sverige.

Han bokset profesjonelt i USA under navnet *Edgar Norman* fra november 1929 til juli 1931. Hans karrierestatus etter 8 år og 44 kamper ble 28 seirer (hvorav 15 på knockout), 9 tap (2 KO) og 7 uavgjorte. 3. februar 1929 bokset Norman i Oslo mot kongoleseren Leone «Jack Walker» Jacovacci, som i Europa bokset under italiensk flagg. Dette ble kanskje Normans mest kontroversielle kamp, der kampen ble omtalt som en farse. Jacovacci ble dømt til tap selv om han trolig vant 7 av 10 runder. Kampens dommer var Normans manager.

Han representerte IF Ørnulf, før han i 1929 var med i en gruppe som brøt ut og dannet Bokseklubben Pugilist i Oslo.

## Noter og referanser




## Eksterne lenker
* 
* .
Storkommune

**Storkommune** brukes, om en kommune som er blitt til ved kommunesammenslåing med flere involverte kommuner.

I 1964 forsvant nesten en fjerdedel av de norske kommunene som resultat av sammenslåing , og bl.a. Kristiansand ble fire kommuner slått sammen til en storkommune.

I 1980- og 1990-årene ble en rekke mindre kommuner slått sammen. Mange byer ble slått sammen med sine nabokommuner. Den nye store kommunen beholdt ofte byens navn. 
Dagens Arendal kommune er et eksempel på en storkommune. Denne kommunen ble i 1992 til ved at byen Arendal og fire nabokommuner ble slått sammen. Larvik (1988) og Fredrikstad (1994) er to andre eksempler på storkommuner

## Se også
Kommunestruktur i Norge

## Referanser
Samson (band)

**Samson** var et britisk heavy metal-band som ble grunnlagt i 1977 av gitarist og vokalist Paul Samson. De er best kjent for sine tre første album som ble utgitt da kommende Iron Maiden-vokalist Bruce Dickinson, som da ble kalt «Bruce Bruce», var medlem i bandet, samt trommeslageren Barry «Thunderstick» Graham som opptrådte i et metallbur med en latexmaske. Både Iron Maiden og Samson var representert på det sentrale samlealbumet *[[Metal for Muthas]]* (1980). Trommeslageren Clive Burr var også medlem, både i sin tid før og etter Iron Maiden. Gruppen ble oppløst da Paul Samson døde av kreft den 9. august 2002.

## Diskografi

### Studioalbum
* *Survivors* (1979)
* *Head On* (1980)
* *Shock Tactics* (1981)
* *Before the Storm* (1982)
* *Don't Get Mad, Get Even* (1984)
* *Head Tactics* (1986)
* *And There It Is* (1988)&nbsp;1
* *Refugee* (1990)
* *Samson* (1993)
* *Test of Time* (1999)

1 Utgitt på nytt som *1988* i 1993.

### Konsertalbum
* *Thank You and Goodnight* (1985)
* *Live at Reading 1981* (1990)
* *Live at the Marquee* (1994)
* *The BBC Sessions* (1997)
* *Metal Crusade* (1999)
* *Live in London 2000* (2001)
* *Live: The Blues Nights* (2002)

### Samlealbum
* *Last Rites* (1984)
* *Pillars of Rock* (1990)
* *Burning Emotion* (1995)
* *The Masters* (1998)
* *Past, Present, and Future* (1999)
* *There and Back* (2001)
* *Riding with the Angels – The Anthology* (2002)

## Eksterne lenker
* 
*
Asger Jorn

**Asger Oluf Jørgensen**, kjent som **Asger Jorn** (født 3. mars 1914, død 1. mai 1973) var en dansk kunstner og essayist. Han var medlem av den internasjonale kunstnergruppen COBRA, og en av grunnleggerne av den Situasjonistiske Internasjonale i 1957.

Maleriet «Stalingrad» er tatt opp i den danske kulturkanonen.

## Se også
* Museum Jorn, Silkeborg
## Litteratur
* Jens Staubrand: *Asger Jorn-aforismer, og andre korte tekststykker” (Asger Jorn aphorisms and other short passages), Valby 1995 . ISBN 8721001758 / 9788721001759 orlag 1995
* Staubrand, Jens: ASGER JORN – On the author ASGER JORN and his five books from the Scandinavian Institute of Comparative Vandalism and INDEX to ASGER JORN’S five books from the Scandinavian Institute of Comparative Vandalism. In English and Danish. København; Hinge Kulturproduktion 2008.
* Niels Viggo Bentzon (chamber music work): ‘Det Banale’[The Banal], for mezzosopran og cello, Frederiksberg 1995. At The Royal Library, Copenhagen, Denmark.
* Graham Birtwistle: ’’Asger Jorn’s comprehensive theory of art between Helhesten and Cobra 1946-1949’’, Utrecht 1986.
* Troels Andersen, Brian Rasmussen and Roald Pay: *Jorn in Havanna'', Copenhagen 2005. The book is in English and Danish.

## Referanser


## Eksterne lenker
* Museum Jorn, Silkeborg (tidligere: Silkeborg Kunstmuseum – Asger Jorns samlinger)
.ag

**.ag** er Antigua og Barbudas nasjonale toppnivådomene (ccTLD) for Internett.

## Registreringer på andre og tredje nivå
Registrering kan gjøres på andre nivå direkte under  **.ag**, eller på tredje nivå under disse kategoriserte subdomenene:
* **.com.ag**
* **.edu.ag**
* **.gov.ag**
* **.org.ag**
* **.net.ag**
* **.co.ag**
* **.nom.ag**

Det er ingen restriksjoner på hvem som kan registrere.

## Juridisk status i Tyskland
I Tyskland har domenet *.ag* en sekundær betydning: AG, eller *Aktiengesellschaft* (aksjeselskap), i betydningen et selskap med aksjeeiere, som for eksempel www.bmw.ag. En tysk domstol (*5. Zivilsenat des Oberlandesgerichtes Hamburg*) fant i juli 2004 i andre rettsinstans at *.ag*-domenet bare kan registreres av et *aktiengesellschaft* og mere presist; av et aksjeselskap som har samme navn som domenet. Det betyr at om du eier et aksjeselskap i Tyskland med navnet Gesellschaft AG, så kan du bare registrere domenet *gesellschaft.ag* og ikke *eksempel.ag*.,

## Andre betydninger
I tillegg til sin opprinnelig påtenkte bruk som en landskode, og den sekundære betydningen som aksjeselskap i tysktalende land, så har **.ag**-domenet også blitt markedsført for bruk i nettsteder relatert til jordbruk (engelsk: *agriculture*), og for nettsteder med tilknytning til grunnstoffet sølv, som har atomsymbolet **Ag**.  Det har også en potensiell bruk i domenehacking for engelske ord som slutter på -ag.

## Se også
* Domenenavn
* Landskoder (internett)
* Toppnivådomene

## Referanser


## Eksterne lenker
* IANA .ag whois informasjon 
* Registreringsnettsted for .ag domenet
Gettysburg-talen

**Gettysburg-talen** er en berømt tale som USAs president Abraham Lincoln holdt den 19. november 1863, i forbindelse med innvielsen av en kirkegård for falne i slaget ved Gettysburg under den amerikanske borgerkrigen. Talen handlet om frihet og demokrati i forhold til krigens ofre, og Lincoln hevdet i talen at slavene skulle få rettigheter i landet, og at rasediskrimineringen skulle opphøre. Talen var kort: den varte i omtrent to minutter. Han skrev talen da en av hans sønner; William Wallace Lincoln, lå dødsyk i Det hvite hus. William Wallace Lincoln døde 24. november 1863. Dette var et hardt nederlag for Abe Lincoln og hans kone Mary Todd.

## Eksterne lenker
*
Racketeer Influenced and Corrupt Organizations Act

**Racketeer Influenced and Corrupt Organizations Act** (ofte forkortet **RICO Act** eller simpelthen **RICO**) er en amerikansk føderal lov som gir utvidet straff for kriminelle handlinger som blir utført i forbindelse med en kriminell organisasjon.

RICO er kodifisert i paragraf 901(a) i Organized Crime Control Act av 1970, som ble sanksjonert av president Richard M. Nixon.
Kolbjørn Varmann

**Kolbjørn Sigurd Verner Varmann** (1904–1980) var en norsk prest, skolestyrer, motstandsmann og Arbeiderpartiet-politiker. Han var stortingsrepresentant for Nordland i fire perioder 1950–65, samferdselsminister 1955–60, fylkesmann i Finnmark 1963-1974 og ordfører i Tysfjord 1946–55.

## Liv og virke
Han var født i Nordfjordeid, med en far som var byggmester. Han tok artium ved Volda gymnas 1924 og ble cand.theol. 1929. Hans første jobb var som lektor på Eid videregående skole 1930–31.

### I Tysfjord
Som prest var han stiftskapellan/vikarprest i Hålogaland bispedømme i 1931-36 og sogneprest i Tysfjord fra 1936 til 1963. Han var også prost i Nordre Salten prosti fra 1954. Stillingen som stiftskapellan gjorde at han var konstitutert sogneprest i Tysfjord fra 1933.

I Tysfjord begynte han raskt med å utvikle skoletilbudet, og han var initiativtaker til og skolestyrer ved *Tysfjord middelskole* 1934–1941, *Tysfjord private høiere almenskole* 1941–46 og *Tysfjord kommunale høgre skole* (med gymnas) fra 1946.

Han organiserte flyktningtrafikken fra Tysfjord til Sverige, og i 1942 ble han leder for flyktningorganisasjonen i Tysfjord, som loset rundt tre tusen mennesker over riksgrensa. Han samarbeidet med grenseloser som Peder Pedersen og Peder Knutsen. Varmann ble arrestert og ført til Narvik av Gestapo den 25. januar 1945, og ble satt fri den 8. mai 1945.

Varmann ble valgt til ordfører i Tysfjord etter kommunestyrevalget i 1945, og satt i vervet fra 5. januar 1946 til 1955. I 1946 ble han valgt som varaformann i Nord-Salten kraftlag, som han var en av pådriverne til å få etablert.

### Rikspolitikk
Han representerte Nordland på Stortinget mellom 1950 og 1965. Han var samferdselsminister i Einar Gerhardsens tredje regjering 1955–1960 og fylkesmann i Finnmark fra 1963 til 1974. Som statsråd reiste han mye rundt i landet, og ble oppfattet som raus med løfter om nye samferdselsprosjekter rundt om i distriktene. 

Varmanns søster Hildur Os var vararepresentant til Stortinget.

## Hedersbevisninger
Varmann mottok Petter Dass-medaljen i 1973, og ble tildelt Kongens fortjenstmedalje i gull i 1980. Han døde før fortjenstmedaljen ble overrakt ham.

## Referanser


## Eksterne lenker
* 
* NRK: Norsk portrett - Kolbjørn Varmann (TV-program, sendt 1971)
Lampedusahund

**Lampedusahund** er en podenco som også kalles **cirneco di lampedusa** og **tunisisk  podenco**, men flere kynologer mener at den i realiteten er en lokal variant av faraohund. 

Lampedusahunden kommer fra de italienske Pelagieøyene i Middelhavet. Øyene ligger sentralt på havstrekningen mellom  Sicilia og Tunisia, og altså ikke så langt fra Malta. Hunden har fått navn etter hovedøya Lampedusa, men den skal også finnes på øyene Linosa og Lampione, samt helt nord i Tunisia.

Lampedusahund skal være en habil jakthund, men ellers er svært lite kjent omkring denne hunden. Det fortelles imidlertid at den tradisjonelt har levd på disse øyene som en pariahund. Mange mener også at rasen har vært i sterk tilbakegang gjennom flere år.
Worcester

**Worcester** kan ha flere betydninger:

**England:**

*Worcester (England), administrasjonsby i Worcestershire

**USA:**

*Worcester (Massachusetts) 
*Worcester (New York) 
*Worcester (Vermont)
*Worcester (Wisconsin)
*Worcester County (Maryland)
*Worcester County (Massachusetts)

**Andre steder:**
*Worcester (Western Cape) i Sør-Afrika
Alnöbron

**Alnöbrua** er en av Sveriges lengste bruer med sine 1042 meter. Den ble innviet 1964. Det tok en arbeidsstyrke på 40-55 mann 3,5 år å bygge den 9,4 meter brede brua. Den er ca. 42 meter høy og har ca. 40 meter fri seilehøyde.

Brua forbinder Alnön utenfor Sundsvall med fastlandet. Allerede fra 1937 hadde det vært planer om å bygge brua, men byggestart ble først i 1961. 

## Se også

Liste over broer i Sverige

## Eksterne lenker
* Bilde av brua sett fra øst.
* Bilde av brua sett fra nordøst.
Gigantour

**Gigantour** er en seks uker lang heavy metal-festival som reiser fra sted til sted. Gigantour ble arrangert av Megadeth-formann Dave Mustaine for første gang i 2005, da kun på amerikansk jord. I 2006 tar Gigantour turen innom Australia.

En dobbel-CD med opptak fra 2005-turneen har blitt gitt ut 22. august 2006 og inneholder totalt 19 sanger. En dobbel-DVD med opptak fra 2005-turneen vil bli gitt ut 5. september 2006.

Navnet *Gigantour* er inspirert av anime-serien Gigantor fra 1960-tallet.

## Line-up
### Gigantour 3: 2007-2008
;Nord-Amerika (2008)
*Megadeth
*In Flames
*Children of Bodom
*Job for a Cowboy
*High on Fire

;Australia (2007)
*Megadeth
*Static-X
*DevilDriver
*Lacuna Coil
*Bring Me the Horizon (på tre av seks konserter)

### Gigantour 2: 2006
;Nord-Amerika
* *[[Megadeth]]
* *Lamb of God
* *[[Overkill]]
* *Arch Enemy
* *[[Opeth]]
* *Into Eternity
* *[[Sanctity]]
* *The Smashup

;Australia
* *[[Megadeth]]
* *Soulfly
* *[[Arch Enemy]]
* *Caliban

### Gigantour 1: 2005
* *[[Megadeth]]*
* *[[Dream Theater]]* *
* *[[Anthrax]]* *
* *[[Fear Factory]]
* *The Dillinger Escape Plan
* *[[Nevermore]]
* *Symphony X
* *[[Dry Kill Logic]]
* *Life of Agony
* ''Bobaflex

: * Dream Theater hadde ikke mulighet til å fullføre hele turneen i 2005, så thrash metal-bandet Anthrax tok over på de siste fem konsertene.
## Eksterne lenker
*
Scott Caan

**Scott Caan** (født 23. august 1976) er en amerikansk skuespiller.

## Biografi
### Tidlig liv
Caan ble født i Los Angeles i California. Hans far er skuespilleren James Caan, og hans mor er den mindre kjente skuespillerinnen, og tidligere modellen, Sheila Ryan. Foreldrene til Scott Caan tok ut skilsmisse et år etter at han ble født, og han har fire halvsøsken som en følge av sin fars andre ekteskap. Caan var roadie for band som Cypress Hill og House of Pain, og medlem av hiphopgruppen The Whooliganz, før han ble med i Playhouse West i Los Angeles.

### Karriere
Caan begynte som skuespiller sent på 1990-tallet, og opptrådte i flere uavhengige filmer, og filmer med lavt budsjett. Hans første opptreden i en verdenslansert film var i rollen som en fotballspiller fra Texas, i den finansielt suksessrike filmen *[[Varsity Blues]]* fra 1999. Etter denne rollen opptrådte Caan i flere studiofilmer, inkludert i *[[Ready To Rumble]]* sammen med David Arquette i 2000, og i *[[American Outlaws]]* sammen med Colin Farrell i 2001.

I 2003 gjorde Caan sin debut som regissør med filmen *Dallas 362*, en film som vant en pris ved Las Vegas Film Festival samme året.

Caan spilte rollen som Turk Malloy i *[[Ocean's Eleven (2001)|Ocean's Eleven]]* (2001), *[[Ocean's Twelve]]* (2005) og *[[Ocean's Thirteen]]* (2007).

### Privatliv
Caan har gått ut med Kimberly Stewart, samt modellene Megan Gallagher og Kim Verbeck.

## Utvalgt filmografi

## Referanser


## Eksterne lenker
*
Lamoille County

**Lamoille County** er et fylke i den amerikanske delstaten Vermont. Det ligger i de nordlige delene av staten og det grenser mot Orleans County i nordøst, Caledonia County i øst, Washington County i sør, Chittenden County i vest og mot Franklin County i nord.

Lamoille Countys totale areal er 1&nbsp;201  km² hvorav 7 km² er vann. I 2010 hadde fylket  innbyggere, og administrasjonssenteret ligger i byen Hyde Park.

## Referanser


## Eksterne lenker
*
Franklin County (Vermont)

**Franklin County** er et fylke i den amerikanske delstaten Vermont. Det ligger helt nord i staten og det grenser mot Orleans County i øst, Lamoille County i sørøst, Chittenden County i sørvest, Grand Isle County i vest og mot Canada i nord.

Franklin Countys totale areal er 1&nbsp;792 km² hvorav 142 km² er vann. I 2010 hadde fylket  innbyggere, og administrasjonssenteret ligger i byen St. Albans.  

## Referanser
Rauno Miettinen

**Rauno Miettinen** (født 1949) er en tidligere finsk kombinertløper. Han fikk sølv i kombinert under OL 1972 i Sapporo. Han fikk også sølv i kombinert under VM 1978 i Lahtis. I 1968 og 1969 ble han junioreuropamester.

Størst suksess hadde han i Holmenkollen, der han vant øvelsen fem ganger (1969, 1971&ndash;1973 og 1978). Miettinen er en av fire utøvere som har vunnet kombinertøvelsen i Holmenkollen fem ganger (de andre er Lauritz Bergendahl, Johan Grøttumsbråten og Bjarte Engen Vik).

For sine meritter ble Miettinen tildelt Holmenkollmedaljen i 1972 (sammen med Magne Myrmo).

## Referanser


## Eksterne lenker
*